

Gradsko vijeće

# KLASA:021-05/19-01/07

# URBROJ:2186/18-02/1-19-2

Ludbreg, 30. prosinca 2019.

**Z A P I S N I K**

**18. sjednice Gradskog vijeća Grada Ludbrega održane 30. prosinca 2019. godine u Centru za kulturu i informiranje „Dragutin Novak“ Ludbreg s početkom u 14,00 sati.**

Predsjednik Gradskog vijeća Grada Ludbrega Antun Šimić obavijestio je tko je pozvan na današnju sjednicu, a tko je obaviješten o održavanju današnje sjednice, pozdravio je sve prisutne, te zamolio da se izvrši prozivka.

**NAZOČNI VIJEĆNICI**: Katarina Zadravec, Ivana Škorjanec, Petar Skupnjak, Tomo Filip, Kristina Mirčetić Petrin, Nino Ivanuša, Anica Happ, Antun Šimić, Mladen Žunko, Goran Horvat, Zlatko Balaško, Anica Katana i Ivan Lončarić.

Za sjednicu su se ispričale vijećnice: Vera Jadanić i Mirjana Novak (dok vijećnica Petra Horvat nije opravdala svoj izostanak).

Po izvršenoj prozivci, predsjednik Gradskog vijeća konstatirao je da je na današnjoj sjednici Gradskog vijeća od 16 vijećnika prisutno 13 vijećnika i da se mogu donositi pravovaljane odluke, te je otvorio 18. sjednicu Gradskog vijeća.

Pored vijećnika, sjednici su nazočni gradonačelnik Grada Ludbrega Dubravko Bilić, pročelnica Upravnog odjela za financije i komunalni sustav Irena Kučina, pročelnica Upravnog odjela za razvojne projekte, društvene djelatnosti i lokalnu samoupravu Erina Stančin, voditeljica Odsjeka za lokalnu samoupravu i opće poslove Mirjana Balažinec te predstavnici javnog priopćavanja.

Predsjednik Gradskog vijeća napomenuo je da prema Poslovniku Gradskog vijeća na početku sjednice – u tijeku «aktualnog sata», a prije prelaska na dnevni red, vijećnici mogu postavljati vijećnička pitanja gradonačelniku, zamjenici gradonačelnika i pročelnici jedinstvenog upravnog odjela, te voditeljima odsjeka u svezi poslova iz njihova djelokruga.

Isto tako vijećnici mogu postavljati pitanja koja se odnose na rad i djelokrug Gradskog vijeća i njegovih radnih tijela, gradonačelnika i njegovih radnih tijela, mjesnih odbora, upravnih tijela Grada, trgovačkih društava u kojima Grad ima udjele, javnih ustanova kojima je Grad osnivač, pravnih osoba koje se financiraju iz proračuna Grada, te drugih pravnih osoba koje imaju javne ovlasti i obavljaju ih na području Grada Ludbrega.

Člancima 60. i 61. Poslovnika Gradskog vijeća Grada Ludbrega utvrđen je način postavljanja pitanja i davanja odgovora pa poziva vijećnike i ovlaštenike za davanje odgovora kojima će pitanja biti postavljena, da se istog pridržavaju. Također upozorava i na 4. stavak čl. 60. koji govori da su vijećnici dužni pitanja postavljati jasno i sažeto i točno naznačiti kome ga upućuju.

Aktualni sat je otvorio u 14:04 minuta.

Predsjednik Gradskog vijeća Antun Šimić na početku aktualnog sata pročitao je odgovor Ministarstva uprave na predstavku vezanu za mandat člana predstavničkog tijela (Odgovor je u prilogu ovog Zapisnika).

Napomenuo je da je stigla obavijest o osnivanju Kluba vijećnika HSLS-a i nezavisnih vijećnika sukladno odredbama članka 10. Poslovnika Gradskog vijeća Grada Ludbrega čiji je predsjednik vijećnik HSLS-a g. Ivan Lončarić.

Vijećnici su postavljali pitanja kako stoji redom:

**Anica Happ** ima dva pitanja za gradonačelnika. Prvo pitanje je vezano za javnu rasvjetu. U Vinogradima Ludbreškim - Cvjetna ulica, zatim Zagorska ulica u Ludbregu ispred dvorane, Ulica hrvatskih branitelja domovinskog rata –od tri lipe do Lukapsa te u Čukovcu prema Svetom Petru i do željezničke stanice. Zanima je da li će to uskoro biti riješeno.

Drugo pitanje je vezano za rotore za koje se još uvijek ne zna u kojoj su fazi, dakle Kučan Ludbreški i Hrastovsko. Zanima je kada će to krenuti.

**Nino Ivanuša** ima dva pitanja za gradonačelnika. Prvo pitanje odnosi se na Urede državne uprave u Ludbregu, znamo da su tokom ove godine izvršene izmjene zakona o državnoj upravi, a time su neke nadležnosti državne uprave prešle u nadležnost županija. Zanima ga što to znači za građane Grada Ludbrega s obzirom da su prostori UDU-a u Ludbregu prazni, tko će preuzeti njihove poslove i gdje će građani moći obaviti sve što trebaju.

Drugo pitanje djelomično se odnosi na sigurnost u gradu. Tijekom ove godine, unatrag nekoliko dana svjedoci smo primjera vandalskih istupa pojedinaca i to od trganja rampe do rezanja žaruljica do bacanja kontejnera što se ponavlja. Da li bi rješenje za to bilo postavljanja novih kamera da se to bolje vidi ili možda neki drugi način.

**Kristina Mirčetić Petrin** ima pitanje za gradonačelnika vezano uz mobilni Internet. Naime nedavno je izašao članak da Ludbreg ima najbrži mobilni Internet 4G mrežu pa je zanima što je to i također što je sa širokopojasnim internetom koji je najavljen na području grada.

**Pero Skupnjak** ima jedno pitanje za gradonačelnika. Vidio je da su u Slokovcu istovareni betonski stupovi, pretpostavlja da to ide za javnu rasvjetu Slokovec –Apatija te ga zanima kada će početi radovi.

**Ivana Škorjanec** ima pitanje za gradonačelnika, a vezano uz POS-ove stanove. Pošto je završio javni poziv za iskazivanje interesa za kupnju POS-ovih stanova, zanima ju kakvo je stanje i koje su daljnje radnje po tom pitanju.

**Goran Horvat** ima dva pitanja za gradonačelnika. Prema članku 36. Statuta Grada Ludbrega govori da vijećnik ima pravo na opravdani neplaćeni izostanak s posla radi sudjelovanja u radu Gradskog vijeća i njegovih radnih tijela. Zbog teškog kršenja njegovih prava kao zaposlenika gradske firme i kršenja njegovih prava kao gradskog vijećnika koja su propisana Statutom Grada Ludbrega, a gdje je 10. prosinca dobio pismeno upozorenje o obavezi iz radnog odnosa, tj opomenu zbog tzv. napuštanja radnog mjesta, a išao sam na sjednicu Gradskog vijeća pa ga zanima da li će zbog kršenja njegovih prava, gradonačelnik kao nadležni sprovesti istragu protiv njemu nadležne direktorice Lukoma d.o.o. zbog mobbinga. U protivnom kao radnik i glavni povjerenik te gradski vijećnik tužbom će dokazati da ste dozvolili šikaniranje, sramoćenje, mobbing i zadiranje u njegova ljudska, radnička i vijećnička prava u gradskoj komunalnoj tvrtci Lukom d.o.o. u kojoj je gradonačelnik na čelu i sve se radi s njegovim blagoslovom.

Drugo pitanje glasi: Da li ste obavijestili ovo gradsko vijeće da ispred Grada vodite protiv mene sudski spor kojim me optužujete za kazneno djelo pronevjere. Gradsko vijeće kao i javnost moralo bi znati na koji način trošite gradski novac za osobni rat protiv mene. Na kraju, ako se dokaže da je vaša tužba neutemeljena koliko će to platiti porezni obveznici, vaš hir će skupo platiti.

**Mladen Žunko** je prije svega iskoristio priliku pa je svima skupa zaželio sretnu, zdravu i uspješnu novu 2020. godinu. Ima dva pitanja za gradonačelnika. Prvo pitanje se odnosi na transparentnost. Grad Bjelovar je najtransparentniji grad u Hrvatskoj, prvi je uveo besplatnu aplikaciju s kojom građani imaju uvid u isplate iz gradskog proračuna, kao i isplate pravnim i fizičkim osobama kao i troškove poput dnevnica svih zaposlenih. Takvim projektom spriječilo se dodjeljivanje poslova, donacija i drugih vrsta isplata po kriterijima političke ili rodbinske povezanosti, kao i neprimjereno trošenje proračunskih sredstava. Pitanje je jeste li spremni učiniti isto u Gradu Ludbregu i na taj način potaknuti građane na aktivniju suradnju sa gradskom upravom.

Drugo pitanje je, zapravo zanima ga stav i mišljenje gradonačelnika o tome da se podigne granica sa 1500,00 kn na barem minimalno 2000,00 kn vezano za isplatu Božićnica umirovljenicima na području grada, jer 1500,00 ili 2000,00 kn je jako mala mirovina i našim sugrađanima puno bi značilo da se taj cenzus promijeni odnosno podigne na 2000,00kn. Sad je uskoro nova godina pa je vrijeme da se to promijeni, odnosno uvrsti u Proračun, a među ostalom Uskrs je puno bliže pa pokažite jeste li socijalno osviješteni i koliko poštujete naše umirovljenike. Izglasavanje ne bi trebalo biti problem jer u vašoj većini imate pet vijećnika koji su umirovljenici, a siguran sam da će i oporbeni vijećnici to podržati.

**Ivan Lončarić** također je svima čestitao blagdane i zaželio sve najbolje u nadolazećoj godini. Ima dva pitanja za gradonačelnika. Jedno od pitanja odnosi se na kuće za odmor. Smatra da su napravljene određene greške, a svi znate da su naši bregi načičkani klijetima koje u većini slučajeva, čak i u 100 % slučajeva nemaju kompletnu infrastrukturu. Znači, negdje ima plina, negdje ima vode, međutim nigdje nema kanalizacije što je isto tako jedan od elemenata vezano na komunalnu opremljenost tih naših klijeti koje su na našim bregima. E sad pazite, neki se opet sad smiju, smijali su se i onda kad smo govorili i predlagali da ne treba skupljati smeće po klijetima pa nek im i sada bude smiješno.

*Predsjednik Gradskog vijeća Antun Šimić je prekinuo vijećnika Lončarića te mu pročitao čl. 60. Poslovnika Gradskog vijeća koji kaže u stavku 4. da su vijećnici dužni postavljati pitanja jasno i sažeto i točno naznačiti kome se upućuje, a vijećnik Lončarić je krenuo dosta opširno te ga je zamolio da skrati i postavi pitanje.*

Vijećnik Ivan Lončariće je rekao da će skratiti koliko god može te je rekao da ima rješenje jednog našeg građanina koje je došlo iz Ministarstva financija i to pozitivno riješeno da on nema komunalnu infrastrukturu (znači nema kanalizaciju, nema sanitarni čvor) prema tome uzima se građanima novce tamo gdje ne bi trebalo. Što će gradonačelnik poduzeti vezano na to, a ako treba onda će oni pokrenuti peticiju pa se i dalje neki mogu smijati.

Slijedeće pitanje je vezano na rad nedjeljom. Čuje da mnogi gradovi pokreću inicijative vezane na rad nedjeljom pa ga zanima da li izvršna vlast ili gradske službe pokrenu inicijativu te da smanjimo broj ljudi koji će raditi nedjeljom, a da naravno ostanu oni raditi koji su neophodni za funkcioniranje života i rada naših građana.

Gradonačelnik Dubravko Bilić dao je odgovore na sva pitanja vijećnika te je od vijećnika Gorana Horvata zatražio da pošalje pismena pitanja pa će mu se i pismeno odgovoriti. Vijećnici Mladen Žunko i Ivan Lončarić nisu bili zadovoljni odgovorom gradonačelnika pa su zatražili pismeni odgovor. Vijećnik Mladen Žunko je tražio pismeni odgovor za oba pitanja, a vijećnik Ivan Lončarić za prvo postavljeno pitanje.

Nakon što su vijećnici iscrpili pitanja, predsjednik Gradskog vijeća g. Antun Šimić je zaključio aktualni sat u 14:50h.

*Potom se prešlo na utvrđivanje dnevnog reda te je predsjednik pitao ima li kakvih dopuna ili izmjena dnevnog reda u odnosu na prvobitno predloženi dnevni red koji su vijećnici dobili u materijalima za ovu sjednicu.*

*Za izmjenu dnevnog reda javio se vijećnik Ivan Lončarić te je predložio da se točka 2. Prijedlog Odluke o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada izostavi sa dnevnog reda ove sjednice Gradskog vijeća.*

***Sukladno odredbama Poslovnika, predsjednik Gradskog vijeća Grada Ludbrega Antun Šimić stavio je najprije na glasovanje prijedlog vijećnika Ivana Lončarića da se s dnevnog reda ove sjednice izostavi točka 2. dnevnog reda***

***„Prijedlog Odluke o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada“ te je po obavljenom glasovanju konstatirao da predloženi prijedlog s 9 glasova „PROTIV“ i 4 glasa „ZA“ nije prihvaćen.***

***Potom je predsjednik Gradskog vijeća Grada Ludbrega Antun Šimić stavio na glasovanje prijedlog dnevnog reda te je konstatirao da je predloženi dnevni red 18. sjednice Gradskog vijeća većinom glasova s 9 glasova „ZA“ , 3 glasa „PROTIV“ i 1 glas „SUZDRŽAN“ prihvaćen.***

***D N E V N I R E D***

1. Verifikacija zapisnika 17. sjednice Gradskog vijeća Grada Ludbrega
2. Prijedlog Odluke o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada
3. Prijedlog II. izmjena i dopuna programa javnih potreba u društvenim djelatnostima Grada Ludbrega za 2019. godinu
4. Prijedlog II. izmjena i dopuna programa građenja komunalne infrastrukture u Gradu Ludbregu za 2019. godinu
5. Izmjene i dopune Plana utroška komunalne naknade za 2019. godinu
6. Prijedlog III. izmjena i dopuna Proračuna Grada Ludbrega za 2019. godinu
7. a) Prijedlog Odluke o donošenju Plana djelovanja Grada Ludbrega u

području prirodnih nepogoda za 2020. godinu

b) Plan djelovanja Grada Ludbrega u području prirodnih nepogoda za 2020.

godinu

1. a) Prijedlog Analize stanja sustava civilne zaštite na području Grada

Ludbrega za 2019. godinu

b) Plan razvoja sustava civilne zaštite na području Grada Ludbrega za 2020.

godinu

c) Prijedlog Smjernica za organizaciju i razvoj sustava civilne zaštite za

razdoblje 2020.-2023. godine

1. Prijedlog Odluke o okvirnom kreditu Grada Ludbrega
2. Prijedlog Odluke kojom se Ivanu Smontari kao vlasniku obrta ŠLJUNČARA-TRANSPORTI “SMONTARA” produljuje rok za ishođenje pravomoćnog akta o građenju gospodarskog objekta
3. Prijedlog Odluke o ukidanju svojstva javnog dobra u k.o. Vinogradi Ludbreški
4. Prijedlog Odluke o ukidanju svojstva javnog dobra u k.o. Ludbreg (čkbr.12309)
5. Prijedlog Rješenja o imenovanju ravnatelja Gradske knjižnice i čitaonice Mladen Kerstner Ludbreg
6. Prijedlog Rješenja o imenovanju ravnateljice Dječjeg vrtića „Radost“ Ludbreg
7. Prijedlog Rješenja o imenovanju Gradskog povjerenstva za procjenu šteta od elementarnih nepogoda

Prelazi se na rješavanje po pojedinim točkama dnevnog reda.

……………………….

**Točka 1.**

1. **Verifikacija zapisnika sa 17. sjednice Gradskog vijeća Grada Ludbrega**

**Obzirom da primjedbi na Zapisnik nije bilo predsjednik Gradskoga vijeća je isti stavio na glasovanje te je konstatirao da je Zapisnik 17. sjednice Gradskoga vijeća Grada Ludbrega jednoglasno s 13 glasova „ZA“ verificirani.**

……………………….

**Točka 2.**

**Prijedlog Odluke o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada**

Prijedlog Odluke o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada obrazložio je gradonačelnik Dubravko Bilić prema pisanim materijalima.

Nakon podnijetog obrazložanje, predsjednik Gradskog vijeća je u 15:18 sati predložio stanku od 15 minuta za okrjepu.

*(Stanka završila u 15:32)*

Ispred Kluba vijećnika SDPa, HSSa, HSUa i Hrvatskih Laburista javila se Anica Katana koja je objasnila da nije zadovoljna s time da se mora donijeti ta Odluka no ipak se zakoni i propisi moraju poštivati te će Klub glasati za ovu Odluku.

Ispred Kluba vijećnika HSLSa i nezavisnih vijećnika javio se vijećnik Ivan Lončarić koji govori da Klub nije za tu Odluku te da ju neće podržati te traži da se prolongira.

U raspravi su sudjelovali vijećnici Nino Ivanuša, Katarina Zadravec, Goran Horvat, Mladen Žunko, Kristina Mirčetić Petrin i gradonačelnik Dubravko Bilić.

U replici su sudjelovali vijećnici Katarina Zadravec, Anica Katana i Nino Ivanuša,

**Gradsko vijeće Grada Ludbrega je većinom glasova – s 10 glasova „ZA“ i 3 glasa „PROTIV “ donijelo Odluku o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada.**

(Odluka o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada

KLASA:363-06/19-01/08, URBROJ:2186/18-02/1-19-2 sastavni je dio ovog Zapisnika).

……………………….

**Točka 3.**

**Prijedlog II. izmjena i dopuna programa javnih potreba u društvenim djelatnostima Grada Ludbrega za 2019. godinu**

Prijedlog II. izmjena i dopuna programa javnih potreba u društvenim djelatnostima Grada Ludbrega za 2019. godinu obrazložila je po ovlaštenju gradonačelnika pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalim.

Stav Kluba vijećnika SDP-a, HSSa, HSUa i Hrvatskih Laburista iznijela je Katarina Zadravec koja je napomenula da je Klub raspravljao o ovim izmjenama te u potpunosti podržava ovaj prijedlog te će ga i podržati.

Ispred Kluba vijećnika HSLS-a i nezavisnih vijećnika javio se Mladen Žunko koji je objasnio da je Klub raspravljao o ovoj točci te im se ne sviđaju smanjenja u sufinanciranju vrtića i prijevoza djece pa stoga Klub neće podržati ove II. izmjene i dopune programa javnih potreba u društvenim djelatnostima Grada Ludbrega za 2019. godinu.

U pojedinačnoj raspravi su sudjelovali vijećnici Goran Horvat, Ivan Lončarić, Katarina Zadravec, Nino Ivanuša, Petar Skupnjak, pročelnica Upravnog odjela za razvojne projekte, društvene djelatnosti i lokalnu samoupravu Erina Stančin i gradonačelnik Dubravko Bilić. U replici su sudjelovali Mladen Žunko i Ivan Lončarić.

**Gradsko vijeće Grada Ludbrega je većinom glasova – s 9 glasova „ZA“ i 4 glasa „PROTIV“ donijelo II. izmjene i dopune programa javnih potreba u društvenim djelatnostima Grada Ludbrega za 2019. godinu.**

(II. izmjene i dopune programa javnih potreba u društvenim djelatnostima Grada Ludbrega za 2019. godinu,KLASA:402-03/18-01/49, URBROJ:2186/18-02/1-19-32 sastavni su dio ovog Zapisnika).

………………………

**Točka 4.**

**Prijedlog II. izmjena i dopuna programa građenja komunalne infrastrukture u Gradu Ludbregu za 2019. godinu**

Prijedlog II. izmjena i dopuna programa građenja komunalne infrastrukture u Gradu Ludbregu za 2019. godinu obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

Stav Kluba vijećnika SDP-a, HSS-a, HSU-a i Hrvatskih Laburista iznijela je Kristina Mirčetić Petrin koja je napomenula da je Klub razmatrao ovu točku, te su zadovoljni sa svim učinjenim te će svakako podržati ovu točku.

Stav Kluba vijećnika HSLS-a i nezavisnih vijećnika javio se Ivan Lončarić koji je rekao da je stav Kluba da ovu točku neće podržati.

U pojedinačnoj raspravi sudjelovao je vijećnik Goran Horvat.

# **Gradsko vijeće Grada Ludbrega je većinom glasova – s 9 glasova „ZA“ i 4 glasa „PROTIV“ donijelo II. izmjene i dopune programa građenja komunalne infrastrukture u Gradu Ludbregu za 2019. godinu.**

(II. izmjene i dopune programa građenja komunalne infrastrukture u Gradu Ludbregu za 2019. Godinu KLASA:363-02/18-01/06, URBROJ:2186/18-03/1-19-4 sastavni su dio ovog Zapisnika).

……………………..

**Točka 5.**

**Izmjene i dopune Plana utroška komunalne naknade za 2019. godinu**

Izmjene i dopune Plana utroška komunalne naknade za 2019. godinu obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

Ispred Kluba vijećnika HSLS-a i nezavisnih vijećnika javio se Goran Horvat koji je napomenuo da Klub da ovu točku neće podržati.

Stav Kluba vijećnika SDP-a, HSS-a, HSU-a i Hrvatskih laburista iznijela je Kristina Mirčetić Petrin te je napomenula da će Klub ovu točku podržati.

# **Gradsko vijeće Grada Ludbrega većinom je glasova – s 9 glasova „ZA“ i 4 glasa „PROTIV“ donijelo Izmjene i dopune Plana utroška komunalne naknade za 2019. godinu.**

(Izmjene i dopune Plana utroška komunalne naknade za 2019. godinu,KLASA:400-08/18-01/02, URBROJ:2186/18-03/1-19-12 sastavni su dio ovog Zapisnika).

……………………….

**Točka 6.**

**Prijedlog III. izmjena i dopuna Proračuna Grada Ludbrega za 2019. godinu**

Prijedlog III. izmjena i dopuna Proračuna Grada Ludbrega za 2019. godinu

# obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

Stav Kluba vijećnika SDP-a, HSS-a, HSU-a i Hrvatskih laburista iznijela je predsjednica Kluba gđa Kristina Mirčetić Petrin te je napomenula da su članovi Kluba raspravljali o ovoj točci te smatraju da su ove izmjene i dopune napravljene u skladu sa mogućnostima te potrebama u Gradu Ludbregu tako da istu podržavaju i prihvaćaju u potpunosti.

Ispred Kluba vijećnika HSLS-a i nezavisnih vijećnika javio se Ivan Lončarić koji je rekao da je stav Kluba da ovu točku neće podržati.

U pojedinačnoj raspravi su sudjelovali vijećnici Mladen Žunko, Goran Horvat i gradonačelnik Dubravko Bilić. U replici je sudjelovao Ivan Lončarić.

# **Gradsko vijeće Grada Ludbrega je većinom glasova – s 9 glasova „ZA“ i 4 glasa „PROTIV“ donijelo III. izmjene i dopune Proračuna Grada Ludbrega za 2019. godinu.**

(III. izmjene i dopune Proračuna Grada Ludbrega za 2019. godinu,KLASA:400-08/19-01/01, URBROJ:2186/18-02/1-19-7 te Izmjene i dopune plana razvojnih programa za 2019. godinu –koje su sastavni dio Proračuna - KLASA:400-08/19-01/01, URBROJ:2186/18-02/1-19-8, sastavni su dijelovi ovog Zapisnika).

…………………………

**Točka 7.**

**a) Prijedlog Odluke o donošenju Plana djelovanja Grada Ludbrega u**

**području prirodnih nepogoda za 2020. godinu**

**b) Plan djelovanja Grada Ludbrega u području prirodnih nepogoda za 2020.godinu**

# Prijedlog Odluke o donošenju Plana djelovanja Grada Ludbrega u području prirodnih nepogoda za 2020. godinu te Plan djelovanja Grada Ludbrega u području prirodnih nepogoda za 2020. godinu objedinjeno je obrazložila po ovlaštenju gradonačelnika pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

Stav Kluba vijećnika SDP-a, HSS-a, HSU-a i Hrvatskih laburista iznijela je vijećnica Ivana Škorjanec koja je napomenula da je Klub razmatrao ovu točku te da istu u potpunosti podržava te će je prihvatiti.

Ispred Kluba vijećnika HSLS-a i nezavisnih vijećnika javio se Ivan Lončarić koji je rekao da je stav Kluba da će i oni ovu točku podržati.

# **Gradsko vijeće Grada Ludbrega je jednoglasno s 13 glasova „ZA donijelo Odluku o donošenju Plana djelovanja Grada Ludbrega u području prirodnih nepogoda za 2020. godinu te Plan djelovanja Grada Ludbrega u području prirodnih nepogoda za 2020. godinu.**

(Odluka o donošenju Plana djelovanja Grada Ludbrega u području prirodnih nepogoda za 2020. godinu,KLASA:920-11/19-01/04, URBROJ:2186/18-02/1-19-2 te

Plan djelovanja Grada Ludbrega u području prirodnih nepogoda za 2020. godinu, KLASA:920-11/19-01/04, URBROJ:2186/18-02/1-19-3 sastavni su dijelovi ovog Zapisnika).

………….…………..

**Točka 8.**

**a) Prijedlog Analize stanja sustava civilne zaštite na području Grada**

**Ludbrega za 2019. godinu**

**b) Plan razvoja sustava civilne zaštite na području Grada Ludbrega za 2020.**

**godinu**

**c) Prijedlog Smjernica za organizaciju i razvoj sustava civilne zaštite za**

**razdoblje 2020.-2023. godine**

# Prijedlog Analize stanja sustava civilne zaštite na području Grada Ludbrega za 2019. godinu, Plan razvoja sustava civilne zaštite na području Grada Ludbrega za 2020. godinu te Prijedlog Smjernica za organizaciju i razvoj sustava civilne zaštite za razdoblje 2020.-2023. godine objedinjeno je obrazložila po ovlaštenju gradonačelnika pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

**Gradsko vijeće Grada Ludbrega bez rasprave je jednoglasno s 13 glasova “ZA” donijelo Analizu stanja sustava civilne zaštite na području Grada Ludbrega za 2019. godinu, Plan razvoja sustava civilne zaštite na području Grada Ludbrega za 2020. godinu te Smjernice za organizaciju i razvoj sustava civilne zaštite za razdoblje 2020.-2023. godine.**

# (Analiza stanja sustava civilne zaštite na području Grada Ludbrega za 2019. godinu, KLASA:810-01/19-01/04, URBROJ:2186/18-02/1-19-9, Plan razvoja sustava civilne zaštite na području Grada Ludbrega za 2020. godinu KLASA:810-01/19-01/04, URBROJ:2186/18-02/1-19-10 te Smjernice za organizaciju i razvoj sustava civilne zaštite za razdoblje 2020.-2023. godine KLASA:810-01/19-01/04, URBROJ:2186/18-02/1-19-11 sastavni su dijelovi ovog Zapisnika).

………….…………..

**Točka 9.**

**Prijedlog Odluke o okvirnom kreditu Grada Ludbrega**

# Prijedlog Odluke o okvirnom kreditu Grada Ludbrega obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

Ispred Kluba vijećnika HSLS-a i nezavisnih vijećnika javio se Ivan Lončarić koji je rekao da je stav Kluba oni ovu točku neće podržati.

U pojedinačnoj raspravi je sudjelovala vijećnica Kristina Mirčetić Petrin i gradonačelnik Dubravko Bilić.

**Gradsko vijeće Grada Ludbrega većinom je glasova - s 9 glasova “ZA”, 3 glasa “PROTIV i 1 glas “SUZDRŽAN” donijelo Odluku o okirnom kreditu Grada Ludbrega.**

# (Odluka o okvirnom kreditu Grada Ludbrega KLASA:403-02/19-01/01, URBROJ:2186/18-02/1-19-6 sastavni je dio ovog Zapisnika).

………….…………..

**Točka 10.**

**Prijedlog Odluke kojom se Ivanu Smontari kao vlasniku obrta ŠLJUNČARA-TRANSPORTI “SMONTARA” produljuje rok za ishođenje pravomoćnog akta o građenju gospodarskog objekta**

# Prijedlog Odluke kojom se Ivanu Smontari kao vlasniku obrta ŠLJUNČARA-TRANSPORTI “SMONTARA” produljuje rok za ishođenje pravomoćnog akta o građenju gospodarskog objekta obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

# 

U pojedinačnoj raspravi su sudjelovali vijećnik Ivan Lončarić i Zlatko Balaško.

# **Gradsko vijeće Grada Ludbrega je većinom glasova – s 9 glasova „ZA“ i 4 glasa „SUZDRŽANI “ donijelo Odluku kojom se Ivanu Smontari kao vlasniku obrta ŠLJUNČARA-TRANSPORTI “SMONTARA” produljuje rok za ishođenje pravomoćnog akta o građenju gospodarskog objekta.**

(Odluka kojom se Ivanu Smontari kao vlasniku obrta ŠLJUNČARA-TRANSPORTI “SMONTARA” produljuje rok za ishođenje pravomoćnog akta o građenju gospodarskog objekta, KLASA:944-01/18-01/08, URBROJ:2186/18-02/1-19-25 sastavni je dio ovog Zapisnika).

………….…………..

**Točka 11.**

**Prijedlog Odluke o ukidanju svojstva javnog dobra u**

**k.o. Vinogradi Ludbreški**

# Prijedlog Odluke o ukidanju svojstva javnog obra k.o. Vinogradi Ludbreški obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

# Ispred Kluba vijećnika HSLS-a i nezavisnih vijećnika javio se Goran Horvat koji je iznio stav Kluba, a to je da će ovu točku podržati.

U raspravi je sudjelovao gradonačelnik Dubravko Bilić.

# **Gradsko vijeće Grada Ludbrega jednoglasno je - s glasova 13 „ZA” donijelo Odluku o ukidanju svojstva javnog dobra u k.o. Vinogradi Ludbreški.**

(Odluka o ukidanju svojstva javnog dobra u k.o. Vinogradi Ludbreški,KLASA:963-01/18-01/02, URBROJ:2186/18-02/1-19-60 sastavni je dio ovog Zapisnika).

………….…………..

**Točka 12.**

**Prijedlog Odluke o ukidanju svojstva javnog dobra u k.o. Ludbreg (čkbr.12309)**

# Prijedlog Odluke o ukidanju svojstva javnog dobra u k.o. Ludbreg (čkbr.12309) obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

# 

# **Gradsko vijeće Grada Ludbrega bez rasprave jednoglasno je - s 13 glasova „ZA” donijelo Odluku o ukidanju svojstva javnog dobra u k.o. Ludbreg (čkbr.12309).**

(Odluka o ukidanju svojstva javnog dobra u k.o. Ludbreg (čkbr.12309),KLASA:936-01/18-01/02, URBROJ:2186/18-02/1-19-59 sastavni je dio ovog Zapisnika).

………….…………..

**Točka 13.**

**Prijedlog Rješenja o imenovanju ravnatelja Gradske knjižnice i čitaonice Mladen Kerstner Ludbreg**

# Prijedlog Rješenja o imenovanju ravnatelja Gradske knjižnice i čitaonice Mladen Kerstner Ludbreg obrazložio je predsjednik Odbora za izbor i imenovanje Nino Ivanuša.

# Ispred Kluba vijećnika HSLS-a i nezavisnih vijećnika javio se Goran Horvat koji je iznio stav Kluba, a to je da će ovu točku podržati.

Stav Kluba vijećnika SDP-a, HSS-a, HSU-a i Hrvatskih laburista iznijela je vijećnica Kristina Mirčetić Petrin koja je napomenula da je Klub razmatrao ovu točku te da će istu podržati.

# **Gradsko vijeće Grada Ludbrega jednoglasno je - s 13 glasova „ZA“ donijelo Rješenje o imenovanju ravnatelja Gradske knjižnice i čitaonice Mladen Kerstner Ludbreg.**

(Rješenje o imenovanju ravnatelja Gradske knjižnice i čitaonice Mladen Kerstner Ludbreg,KLASA:612-04/19-01/03, URBROJ:2186/18-02/1-19-5 sastavni je dio ovog Zapisnika).

………….…………..

**Točka 14.**

**Prijedlog Rješenja o imenovanju ravnateljice Dječjeg vrtića „Radost“ Ludbreg**

# Prijedlog Rješenja o imenovanju ravnatelja Dječjeg vrtića „Radost“ Ludbreg obrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

# 

Ispred Kluba vijećnika HSLS-a i nezavisnih vijećnika javio se Goran Horvat koji je iznio stav Kluba, a to je da će ovu točku podržati.

Stav Kluba vijećnika SDP-a, HSS-a, HSU-a i Hrvatskih laburista iznijela je vijećnica Kristina Mirčetić Petrin koja je napomenula da je Klub razmatrao ovu točku te da će istu podržati.

# **Gradsko vijeće Grada Ludbrega bez rasprave je jednoglasno s 13 glasova „ZA” donijelo Rješenje o imenovanju ravnateljice Dječjeg vrtića „Radost“ Ludbreg.**

(Rješenje o imenovanju ravnateljice Dječjeg vrtića „Radost“ Ludbreg KLASA:601-01/19-01/01, URBROJ:2186/18-02/1-19-2 sastavni je dio ovog Zapisnika).

………….…………..

**Točka 15.**

**Prijedlog Rješenja o imenovanju Gradskog povjerenstva za procjenu šteta od elementarnih nepogoda**

# Prijedlog Rješenja o imenovanju Gradskog povjerenstva za procjenu šteta od elementarnih nepogoda obrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima te je napomenula da se treba ispraviti u Rješenju ispraviti riječ elementarno te zamijeniti sa riječju prirodna..

# **Gradsko vijeće Grada Ludbrega bez rasprave je s većinom glasova i to s 12 glasova „ZA” i 1 glasom “PROTIV”donijelo Rješenje o imenovanju Gradskog povjerenstva za procjenu šteta od elementarnih nepogoda.**

(Rješenje o imenovanju Gradskog povjerenstva za procjenu šteta od elementarnih nepogoda KLASA:920-11/19-01/05, URBROJ:2186/18-02/1-19-1 sastavni je dio ovog Zapisnika).

………….…………..

Budući da je dnevni red 18. sjednice Gradskog vijeća Grada Ludbrega iscrpljen, predsjednik Gradskog vijeća Grada Ludbrega Antun Šimić zahvalio se i čestitao svima Sretnu Novu 2020.tu godinu te je zaključio sjednicu u 17:59 sati.

D o v r š e n o !

ZAPISNIČAR: PREDSJEDNIK

GRADSKOG VIJEĆA:

Tina Novak Antun Šimić